Victor Lindelöf

Victor Jörgen Nilsson Lindelöf (sündinud 17. juulil 1994) on Rootsi jalgpallur, kes mängib kaitsjana Premier League'i klubis Manchester United ja Rootsi jalgpallikoondises. Ta on tavaliselt keskkaitsja, kuid võib mängida ka paremkaitsjana.

Ta alustas klubikarjääri Rootsi kolmandal tasandil mängiva Västeråsega. 2012. aastal liitus ta Portugali klubiga Lissaboni Benfica. Esimesel kolmel hooajal mängis ta põhiliselt klubi duubelmeeskonnas Portugali esiliigas. Hooajal 2015–16 kindlustas ta koha Lissaboni Benfica põhimeeskonnas.

2017. aasta juunis liitus ta Manchester Unitediga. Üleminekusumma oli 35 miljonit eurot. Esimese värava lõi ta klubi meeskonnas 29. jaanuaril 2019 mängus Burnley vastu, tuues Manchester Unitedile koduväljakul 2:2 viigi."Manchester United 2-2 Burnley: Hosts rescue late point". BBC Sport. 29.1.2019. Vaadatud 7.2.2019

Debüüdi Rootsi jalgpallikoondise tegi Lindelöf 24. märtsil 2016 sõprusmängus Türgi vastu. Esimese värava lõi ta koondise särgis 10. oktoobril 2016 MM-i valikmängus Bulgaaria vastu. Ta kuulus Rootsi koosseisu 2016. aasta Euroopa meistrivõistlustel ja 2018. aasta maailmameistrivõistlustel.

2018. aastal valiti Lindelöf Rootsi aasta jalgpalluriks.

 Saavutused 
Benfica
Primeira Liga: 2013–14, 2015–16, 2016–17
Taça de Portugal: 2013–14, 2016–17
Taça da Liga: 2015–16
Supertaça Cândido de Oliveira: 2016

 Viited 

 Välislingid 

 Profiil Manchester Unitedi kodulehel

Kategooria:Rootsi jalgpallurid
Kategooria:Lissaboni Benfica jalgpallurid
Kategooria:Manchester United FC mängijad
Kategooria:Sündinud 1994